Тема **Тарих тамыры – тел төбөндә** 10-сы класс

Й.Солтановтың “Ерем-кешеләрем” роман-ҡиссаһы буйынса синыфтан тыш ҡушма дәрес

**Маҡсат**: 1. Й.Солтановтың “Ерем-кешеләрем” роман-ҡиссаһы менән таныштырыу,

башҡорт теленең тарихи грамматикаһын, өндәрҙең үҫеш тарихын аңлатыу;

2. Йыһат Солтановтың ижадына ҡыҙыҡһыныу уятыу;

3. Тел байлыҡтарын үҫтереү.

**Йыһазлау**. Й.Солтановтың “Ерем-кешеләрем” роман-ҡиссаһы; компьютер, проектор,

экран, презентация (телсе-ғалимдарҙың портреттары), этимологик һүҙлек.

Дәрес барышы.

**I. Ойоштороу мәле.**

**II. Үтелгәнде ҡабатлау.**

-Ер йөҙөндә нисә тел бар?

-Уларҙы нисек классификациялайҙар? (экранда –донъя телдәре картаһы)

Индивидуаль эш: донъя телдәре картаһында төрки телдәрҙе өҫтәргә

Телдең структур үҫеше тураһында һөйләгеҙ. Миҫалдар килтерегеҙ.

**III. Яңы тема.**

1) -Бөгөнгө дәрестең темаһы – “Тарих тамыры – тел төбөндә” тип атала, йәғни беҙ туған телебеҙҙең тарихи грамматикаһын, өндәрҙең үҫеш тарихын күҙәтәсәкбеҙ. Һәм беҙгә Й.Солтановтың “Ерем-кешеләрем” роман-ҡиссаһы ярҙам итәсәк. Был әҫәр мөхәббәт тураһында , йәиһә башҡа ғәҙәттәге темаға яҙылған әҫәр түгел. Әйҙәгеҙ, әҫәрҙең темаһын бергәләп билдәләйек.

(193-сө биттәге өҙөк уҡыла)

-Роман-ҡиссала нимә тураһында һүҙ бара?

(һүҙҙәрҙең этимологияһы, килеп сығышы тураһында)

-Автор әҫәрҙә ниндәй фекерҙе алға һөрә?

(барлыҡ булған телдәрҙең теләәсәһе – берәү. Ул – Тәүтел. Бар телдәр – бер

туған)

2) -Төбөнә төшә башлаһаҡ, башҡорт теле буйлап булмаҫлыҡ, иңләп бөтмәҫлек тәрән диңгеҙ кеүек ул. Тел серҙәрен күп ғалимдар өйрәнә. Йыһат Солтанов был һығымтаға бер үҙе генә килмәгән. Төрки телдәр ғилеменә нигеҙ һалған Н.К.Дмитриев, Ж.Ғ.Кейекбаев, райондашыбыҙ И.Ғәләүетдинов та ошо уҡ фекерҙә (экранда - портреттары, хеҙмәттәренең исемдәре). Һәм улар менән бергә беҙ ҙә тел төпкөлөнә, тарихына байҡау яһайыҡ әле.

- Әйҙәгеҙ, фонетик үҫеш закондарын иҫкә төшөрәйек. Был үҫештең төрлө стадиялары йә диалекттағы йә берәй телдәге шул уҡ мәғәнәле һүҙҙә күренә.

|  |  |
| --- | --- |
| Өндәр үҫеше | Миҫалдар |
| Т- Д- З- Ҙ- Й | А**т**на-а**ҙ**на, **т**әрән – **д**әрән, көр**т**им-күр**ҙ**ем  Ҡо**й**о(ҡ) – ҡо**т**оҡ - ҡо**ҙ**оҡ – ҡо**д**оҡ |
| П- Б- М | Бында – ...мында, батша – ...падишаһ, мин – ...бән, печь –...мейес,  бочка - ...мискә |
| Й- Ж- З | Йыя – ...жыя, ен- ...жен, Йәмил -... Жәмил |
| Ш- С- Һ- Ҫ | Шыйыҡ - ...һыйыҡ –ҫыйыҡ, һурпа - ..шурпа, ҫурпа, һаташа- ...саташа, ҫаташа |
| Р- Ҙ- Й | Ятҡыр- ...ятҡыҙ, сиҙәм- ...сирәм, ҙур үҙән – Йүрүҙән, мур –мыр – моҙ (пчела) |
| Ч- С | Саҡ –чак, ҡас - ... ҡач, әтәс - ...әтәч |

3) – Ә хәҙер мин төрки телдә һүҙҙәр бирәм. Һеҙ башҡорт телендә яҙығыҙ.

Ағыҙ (рот) - тоҡуз (девять) - Аҡай (брат)- лачын (сокол) - Мәче (кошка) - ағур (тяжело) – Тағ (гора) - бойон (шея) –

-Хәҙер, киреһенсә, башҡорт телендә бирелгән һүҙҙәрҙе төрки телдә яҙығыҙ.

Бауыр – һигеҙ - Тау - ағай –

4) -Ни өсөн улай тип әйтәләр? Этимологик һүҙлектәр менән эш.

Һыу һөлөгө кеүек матур - (сулуг –сылыу –һылыу) Теңкәһенә тейә - (теңк – көс, ҡеүәт) Үкһеҙ етем - (үк –әсә, үкһеҙ – әсәһеҙ) Тин (копейка) тейен (яҙаҡты тейен тиреләре менән түләгәндәр)

5) – Инәй, ҡусты һүҙҙәре төрлө телдәрҙә нисек яңғырай?

(инәй - мама, мать (рус) – mamá (испан) – mamma (итальян) – Mutti (немец) –

mayrik (әрмән) – әни (татар) - anya (венгер) niang (няң) (ҡытай) - мата джи (һинд)

Брат – brother ( инглиз) - bruder (немец) – brat (поляк) – бхаи (һинд) - ... мырҙа

(башҡорт)

6) - Й.Солтановтың “Ерем-кешеләрем” роман-ҡиссаһына кире ҡайтайыҡ. 48, 49-сы биттәрҙе уҡыйыҡ.

- Италиялағы Аль-Була йылғаһының атамаһының килеп сығышын автор нисек аңлата?

(Альбула – Аль- була(ҡ) – ал+булаҡ (“ал” –итальян телендә алһыу көрән төҫ,

“булаҡ” - йылға, тимәк, Альбулак – алһыу төҫтәге йылға)

-Рим ҡалаһына нигеҙ һалған Ромулдың исемен автор нисек аңлата?

(Ромул- Ә Ромул – И-Рәмәл, боронғо төрки карталарҙа Урал тауҙары тотошлай

Рәмил тауҙары тип күрһәтелгән, ти)

- Нимәгә таянып, Й.Солтанов бындай һығымтаға килә? Тағы ниндәй дәлилдәр килтерә?

( а) тарихи факттар: римляндар Италияға б.э.тиклем 754 йылдарҙа Скифиянан (скифтар –үҫәргәндәр) килгән, б.э.тиклем 631 йылда үҫәргән бөрйәндәре Баварияла франктар тарафынан ҡыйратыла, иҫән ҡалған бер ярсығы Италия еренә ҡаса, Римға яҡын бер урында Башҡорт тигән ҡала ҡороп төпләнә. Был ҡала 12 быуатта ла әле шул исем менән билдәле булған була.

б) йолалар берлеге: ете быуын шәжәрәне белеү, металл ҡулланмай, таш бысаҡ менән ҡорбан салыу;

в) береш дәүләт ҡоролошо: Рим халҡын 300 ырыу тәшкил иткән “оруг” –ырыу, улар һәр береһе 30 ҡор-өйҙән (курий) торған. Курийҙар тағы һәр береһе тирмәләргә (“триба”) тармаҡланған.

-Автор башҡорт теленең тағы ҡайһы телдәр менән уртаҡлығын күрә?

(һинд телдәре менән)

- Миҫал килтерегеҙ.

(Сарасавати “Махабхарата” эпосында боронғо һинд һүҙе - һинд телендә һыу хоҙайы тигәнде аңлата. Сарасавати -һары һыу аты –Һарысай (башҡорт эпосында шулай уҡ һыуҙан сыҡҡан, “сай” –йылға). Ике һүҙ яңғырашы менән дә, мәғәнәләре менән дә береш.

-Рус телендәге волк һүҙенең килеп сығышы әҙәрҙә нисек аңлатыла?

(Бураҡ (борон бүрене шулай тигәндәр) – булаҡ (фонеттик үҫеш законы буйынса Р өнө Л өнө менән алмашынған – волак – волк)

**IV. Рефлексия**

* Бөгөнгө дәрес һеҙгә оҡшанымы?
* -Ниәләр алдығыҙ үҙегеҙ өсөн?

**V. Йомғаҡлау**

* Эпос, йыр, легендаларҙа бик күп беҙгә аңлашылмаған бар. Һ.Дәүләтшинаның “Айбикә” повесындағы һүҙҙәрҙең 30% хатта филология факультеты студенттары аңламай. Телдә бер генә һүҙ ҙә юғалырға тейеш түгел. Быны мәҡәлдәрҙә асыҡ күреп була.

**VI. Өйгә эш.**

- Тел тураһында мәҡәлдәр яҙып килергә

ң